जाम नाले की कराई सफाई, लगा जाम
भास्कर न्यूज|मदनगंज-किशनगढ़.
पुरानीमिल चौराहे पर कचरे से ब्लॉक हुए नाले की फिर से शुक्रवार को सफाई कराई गई। जेसीबी की मदद से चार घंटे तक नाले की सफाई के कारण सड़क पर जाम लग गया और वाहन जाम में फंस गए। बाद में यातायात पुलिसकर्मियों ने वाहनों को डायवर्ट कर गुजारा। 19 दिसंबर को भी नाले की सफाई कराई गई थी।
पुरानी मिल चौराहे के पास नाला है। गंदगी के कारण नाला पिछले कुछ दिनों से भरा हुआ था। 19 दिसंबर को नाले की सफाई कराई गई। शुक्रवार को फिर से नगर परिषद कर्मी जेसीबी लेकर मौके पर पहुंच गए और नाले की सफाई शुरू करवाई। नाले की सफाई के कारण सड़क पर जाम लग गया और वाहन जाम में फंस गए। अजमेर रोड, जयपुर रोड सिटी रोड वाले रास्तों पर वाहनों की कतार लग गई। जेसीबी से एक घंटे तक नाले की सफाई का कार्य चला। मौके पर यातायात पुलिसकर्मियों ने पहुंचकर यातायात डायवर्ट किया। जयपुर से आने वाले वाहनों को सिटी रोड से डायवर्ट कर गुजारा गया। इसी तरह अजमेर की ओर से वाहनों को मुख्य चौराहा वाहनों को डायवर्ट किया गया। चार घंटे वाहन चालकों को परेशानी का सामना करना पड़ा।
किशनगढ़. पुरानीमिल चौराहे पर किया जा रहा नाले की सफाई का काम
hin_Deva bho_Deva hin_Deva hin_Deva hin_Deva